**Vážení klienti,**

Úrad práce, sociálnych vecí a rodiny Nové Mesto nad Váhom prijíma opatrenia, ktorých cieľom je predísť šíreniu coronavírusu, prípadne spomaliť jeho postup v čo najväčšej možnej miere, a preto od dnešného dňa, t.j. od 10.03.2020 až do odvolania oznamuje klientom úradu, že **všetky termíny na úrade práce sa** **rušia.** O ďalšom termíne na úrade budú klientov informovať príslušní zamestnanci úradu.

Všetky žiadosti klienti môžu zasielať buď poštou na adresu UPSVR Nové Mesto nad Váhom, Hviezdoslavova 40, 915 01 Nové Mesto nad Váhom alebo mailom nm@upsvr.gov.sk.

Pre občanov, ktorí si budú chcieť podať osobne žiadosť o zaradenie do evidencie uchádzačov o zamestnanie, sa bude za osobné podanie žiadosti považovať aj podanie prostredníctvom e-mailu. Občania, ktorí si podajú žiadosť v lehote do 7 kalendárnych dní odo dňa skončenia zamestnania resp. práceneschopnosti, starostlivosti o blízku osobu, starostlivosti o dieťa budú zaradení dňom nasledujúcim po skončení. Ostatní občania budú zaradení dňom podania žiadosti.

V prípade potreby kontaktujte písomne, mailom alebo telefonicky príslušného zamestnanca úradu.

Všetky kontakty sú uverejnené na stránke upsvr.gov.sk . Ďakujeme za pochopenie.